REGULAMENTUL (CE) NR. 811/2008 AL COMISIEI
din 13 august 2008
de suspendare a introducerii în Comunitate a exemplarelor din anumite specii ale faunei și florei sălbatice
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 338/97 al Consiliului din 9 decembrie 1996 privind protecția speciilor faunei și florei sălbatice prin controlul comerțului cu acestea (1), în special articolul 19 alineatul (2),
după consultarea Grupului de analiză științifică,
întrucât:
(1)
Articolul 4 alineatul (6) din Regulamentul (CE) nr. 338/97 prevede posibilitatea impunerii de restricții de către Comisie în privința introducerii în Comunitate a anumitor specii, în conformitate cu condițiile prevăzute la literele (a)-(d) ale acestuia. De asemenea, măsurile de punere în aplicare a acestor restricții au fost stabilite în Regulamentul (CE) nr. 865/2006 al Comisiei din 4 mai 2006 de stabilire a normelor de punere în aplicare a Regulamentului (CE) nr. 338/97 al Consiliului privind protecția speciilor faunei și florei sălbatice prin controlul comerțului cu acestea (2).
(2)
În Regulamentul (CE) nr. 1037/2007 al Comisiei din 29 august 2007 de suspendare a introducerii în Comunitate a exemplarelor din anumite specii ale faunei și florei sălbatice (3) a fost stabilită o listă cu speciile pentru care introducerea în Comunitate este suspendată.
(3)
Pe baza unor informații recente, Grupul de analiză științifică a ajuns la concluzia că starea de conservare a anumitor specii dintre cele enumerate în lista din anexele A și B la Regulamentul (CE) nr. 338/97 va fi grav periclitată în cazul în care nu se suspendă introducerea acestora în Comunitate din anumite țări de origine. În consecință, ar trebui suspendată introducerea în Comunitate a următoarelor specii:
-
Falco cherrug din Armenia, Bahrain, Irak, Mauritania și Tadjikistan; Ovis vignei bocharensis din Uzbekistan;
-
Odobenus rosmarus din Groenlanda;
-
Accipiter erythropus, Aquila rapax, Gyps africanus, Lophaetus occipitalis și Poicephalus gulielmi din Guineea;
-
Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (exemplare sălbatice și de crescătorie) și Calabaria reinhardtii (exemplare sălbatice) din Togo;
-
Agapornis pullarius și Poicephalus robustus din Côte d'Ivoire;
-
Stephanoaetus coronatus din Côte d'Ivoire și Togo;
-
Pyrrhura caeruleiceps din Columbia; Pyrrhura pfrimeri din Brazilia;
-
Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri și Euphorbia waringiae din Madagascar;
-
Varanus niloticus și Kinixys homeana (exemplare sălbatice din Togo, exemplare de crescătorie din Benin) din Benin și Togo;
-
Python regius, Geochelone sulcata (exemplare de crescătorie) și Pandinus imperator (exemplare de crescătorie) din Benin;
-
Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi și Seriatopora stellata din Indonezia;
-
Peltocephalus dumerilianus din Guyana;
-
Chitra chitra din Malaezia; Cryptophyllobates azureiventris, Dendrobates variabilis și Dendrobates ventrimaculatus din Peru;
-
Hippocampus kuda din Indonezia și Vietnam;
-
Ornithoptera urvillianus (exemplare de crescătorie), Ornithoptera victoriae (exemplare de crescătorie), Tridacna gigas și Heliopora coerulea din Insulele Solomon;
-
Tridacna derasa din Vietnam; Tridacna rosewateri din Mozambic;
-
Plerogyra simplex, Hydnophora rigida, Blastomussa wellsi și Trachyphyllia geoffroyi din Fiji;
-
Plerogyra sinuosa, Favites halicora, Acanthastrea spp., Cynarina lacrymalis și Scolymia vitiensis din Tonga;
-
Cycadaceae spp., Stangeriaceae spp. și Zamiaceae spp. din Madagascar, Mozambic și Vietnam.
(4)
Au fost consultate toate țările de origine a speciilor care fac obiectul unor noi restricții privind introducerea în Comunitate în temeiul prezentului regulament.
(5)
Conferința părților la Convenția privind comerțul internațional cu specii ale faunei și florei sălbatice pe cale de dispariție (CITES) a modificat în cea de-a 14-a sesiune a sa referințele de nomenclatură și a reorganizat înscrierea speciilor de animale în apendicele la Convenție astfel încât ordinele, familiile și genurile să apară în ordine alfabetică. Prin urmare, speciile incluse în anexa A la Regulamentul (CE) nr. 1037/2007 ar trebui să fie redenumite și înscrierea acestora ar trebui să fie reorganizată.
(6)
În consecință, lista speciilor a căror introducere în Comunitate se suspendă ar trebui modificată, iar Regulamentul (CE) nr. 1037/2007 ar trebui să fie abrogat, din motive de claritate.
(7)
Măsurile prevăzute de prezentul regulament sunt conforme cu avizul Comitetului pentru comerțul cu speciile de faună și floră sălbatice,
ADOPTĂ PREZENTUL REGULAMENT:
Articolul 1
Sub rezerva dispozițiilor din articolul 71 din Regulamentul (CE) nr. 865/2006, introducerea în Comunitate a exemplarelor din anumite specii ale faunei și florei sălbatice enumerate în anexa la prezentul regulament se suspendă.
Articolul 2
Regulamentul (CE) nr. 1037/2007 se abrogă.
Trimiterile la regulamentul abrogat se interpretează ca trimiteri la prezentul regulament.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 august 2008.